CELEX: 62008CN0301
Language: et
Date: 2008-07-07 00:00:00
Title: Kohtuasi C-301/08: Eelotsusetaotlus, mille esitas Cour de cassation (Luksemburg) 7. juulil 2008 — Irène Bogiatzi, abielunimega Ventouras versus Deutscher Luftpool, Luxair SA, Euroopa Ühendused, Luksemburgi Suurhertsogiriik, Foyer Assurances SA

13.9.2008   
            
            
               ET
            
            
               Euroopa Liidu Teataja
            
            
               C 236/9
            
         Eelotsusetaotlus, mille esitas Cour de cassation (Luksemburg) 7. juulil 2008 — Irène Bogiatzi, abielunimega Ventouras versus Deutscher Luftpool, Luxair SA, Euroopa Ühendused, Luksemburgi Suurhertsogiriik, Foyer Assurances SA
   (Kohtuasi C-301/08)
   (2008/C 236/14)
   Kohtumenetluse keel: prantsuse
   Eelotsusetaotluse esitanud kohus
   Cour de cassation
   Põhikohtuasja pooled
   
      Kassaator: Irène Bogiatzi, abielunimega Ventouras
   
      Vastustajad: Deutscher Luftpool, Luxair SA (Luksemburgi lennuettevõtja), Euroopa Ühendused, Luksemburgi Suurhertsogiriik, Foyer Assurances SA
   Eelotsuse küsimused
   
               1.
            
            
               Kas 12. oktoobril 1929 Varssavis allkirjastatud rahvusvaheliste õhuvedude reeglite ühtlustamise konventsioon, mida on muudetud 28. septembril 1955 Haagis ning millele viitab nõukogu 9. oktoobri 1997. aasta määrus (EÜ) nr 2027/97 lennuettevõtja vastutuse kohta õnnetusjuhtumite puhul (1), on osa ühenduse õiguskorra normidest, mida Euroopa Kohus on pädev tõlgendama EÜ artikli 234 alusel?
            
         
               2.
            
            
               Kas nõukogu 9. oktoobri 1997. aasta määrust (EÜ) nr 2027/97 lennuettevõtja vastutuse kohta õnnetusjuhtumite puhul, õnnetuse asjaolude asetleidmise ajal, s.o 21. detsembril 1998 kehtinud redaktsioonis, tuleb tõlgendada nii, et selles määruses sõnaselgelt reguleerimata küsimuste puhul kohaldatakse ühenduse liikmesriikide vahelistele lendudele jätkuvalt Varssavi konventsiooni sätteid (antud juhul artiklit 29)?
            
         
               3.
            
            
               Kas juhul, kui vastus esimesele ja teisele küsimusele on jaatav, tuleb Varssavi konventsiooni artiklit 29, koostoimes määrusega (EÜ) nr 2027/97, tõlgendada nii, et selles ettenähtud 2-aastane tähtaeg võib peatuda või katkeda, või et lennuettevõtja või tema kindlustusandja võivad sellest tähtajast lahti öelda teoga, mida siseriiklik peab vastutuse tunnistamiseks?
            
         
      (1)  Nõukogu 9. oktoobri 1997. aasta määrus (EÜ) nr 2027/97 lennuettevõtja vastutuse kohta õnnetusjuhtumite puhul (EÜT L 285, lk 1; ELT eriväljaanne 07/03, lk 489).